བླ་རུང་གི་གྲྭ་བ་ཚོ་སྔོན་ཆད་མཁན་ཆེན་འཇིགས་ཕུན་ཞལ་བཟུགས་པའི་སྐབས་སུ་སྤྲང་པོ་སློང་མོ་བ་རྐྱང་རྐྱང་ཡིན།ངའི་ཕ་ཡུལ་ལ་སྐྲ་རིང་པོ་མནའ་བཟའ་ཡ་བརླ་གྱོན་གྱི་སྐྱ་མིན་སེར་མིན་དེ་སློང་རྒྱག་གི་ཡོང་གི་ཡོད།སྐབས་ཤིག་ལ་དེ་འདྲའི་ནང་རྐུན་མ་མང་བྲུང་།དེ་ནས་མང་ཚོགས་ཀྱིས་ཀྱང་ཡིད་ཆེས་མ་བྱས་པར་མར་ཕྱུར་སྤྲོད་མཁན་ཉུང་དུ་ཕྱིན།རྗེས་ནས་གྲྭ་བ་དེ་དག་གི་ལག་བླ་རུང་སྒར་གྱི་ཐམ་ཀ་དང་མཁན་ཆེན་གྱི་སྐུ་པར་ཁུར་ནས་བསླེབས་སོང་མོད་སྤྱོད་པ་སྔར་བཞིན་རེད་ཅེས་མང་ཚོགས་ཀྱིས་གླེང་།གང་ལྟར་འདི་ནི་འདས་བའི་དུས་ཀྱི་གནས་ཚུལ་རེད།ཁ་སང་དེ་རིང་སྒོར་རྡོག་འགའ་ཡོད།ཡིག་རྨོངས་བ་སྐོར་ཞིག་གི་དཀྱིལ་ནས་སྙན་གྲགས་ཏོག་ཙམ་རྒྱས་པ་དང་དགོན་འདིའི་བླ་གྲྭྭ་་ཐམས་ཆད་བསམ་བློ་བ་དང་སློབ་གསོ་བ་ཆགས་སོང་།སློབ་གྲྭའི་སྒོ་ཐེམ་འགྲིམ་མ་མྱོང་དག་གིས་སློབ་གྲའི་སློབ་གསོ་གླེང་སོང་།སྤྱི་ཚོགས་ཀྱི་གུད་དུ་བཞུགས་མཁན་འདི་དག་གིས་སྤྱི་ཚོགས་ཀྱི་འདས་མ་ད་གསུམ་གླེང་སོང་།གླེང་བ་ཙམ་གྱིས་མི་སྐྱོན་ཡང་དུས་རབས་འདིའི་སྤྱི་ཚོགས་གླེང་དགོས་ན་མ་མཐའ་ཡང་ཁྱོད་རང་དུས་རབས་ཀྱི་འགྱུར་འགྲོས་རྒྱུས་མངའ་ཡོད་དགེས་པ་ཙམ་དུ་མ་ཟད་སྤྱི་ཚོགས་ཀྱི་འགན་འཁྲི་ཡང་འཁུར་དགོས།དེ་ལྟར་མ་ཡིན་པར་འགན་འཁྲི་མེད་ཅི་འདོད་གང་འདོད་དུ་ཁྲི་ཐོག་ནས་ཁ་རྒྱག་པའི་སྐད་ཆ་བཤད་ནས་བསྡད་ན་ཡག་པོ་མ་རེད།